wickkiey/tamil-wikipedia-chunked huggingface dataset:
# நாடுகள் வாரியாக அரபு நாளிதழ்கள் பட்டியல்

## ஈராக்

**ஈராக் நாட்டு அரபு நாளிதழ்கள்**
- அல் மதா
- அல் மஷரிக்
- அல் முடமர்
- அல் சபாஹ்
- அச்சமன்
# நாடுகள் வாரியாக அரபு நாளிதழ்கள் பட்டியல்

## ஜோர்தான்

**ஜோர்தான் நாட்டு அரபு நாளிதழ்கள்**
- அல் அராப் அல் யவ்ம்
- அத் டுச்டூர்
- அல் ராய்
# நாடுகள் வாரியாக அரபு நாளிதழ்கள் பட்டியல்

## குவைத்

**குவைத் நாட்டு அரபு நாளிதழ்கள்**  
- அல் அன்பா
- அல் கபாஸ்
- அல் ராய்
- அல்வாசட்
- அல் வாடன்
# நாடுகள் வாரியாக அரபு நாளிதழ்கள் பட்டியல்

## லெபனான்

**லெபனான் நாட்டு அரபு நாளிதழ்கள்**  
- அல் அக்பர்
- அல் பலத்
- அல் ஜௌம்ஹௌரியா
- ஆன் நாகர்
- அச் சபீர்
# நாடுகள் வாரியாக அரபு நாளிதழ்கள் பட்டியல்

## மொரோக்கோ

**மொரோக்கோ நாட்டு அரபு நாளிதழ்கள்**  
- அல் அலம்
- அட்டஜ்டிட்
# நாடுகள் வாரியாக அரபு நாளிதழ்கள் பட்டியல்

## ஓமான்

**ஓமான் நாட்டு அரபு நாளிதழ்கள்**  
- அல்வாதான்
# நாடுகள் வாரியாக அரபு நாளிதழ்கள் பட்டியல்

## பலத்தீன்

**பலத்தீன் நாட்டு அரபு நாளிதழ்கள்**  
- அல் அய்யம்
- அல் ஹயாத் அல் சாடிட
- அல் மனர்
- அல் குட்ஸ்
# நாடுகள் வாரியாக அரபு நாளிதழ்கள் பட்டியல்

## கத்தார்

**கத்தார் நாட்டு அரபு நாளிதழ்கள்**  
- அல் வாடன்
# நாடுகள் வாரியாக அரபு நாளிதழ்கள் பட்டியல்

## சவூதி அரேபியா

**சவூதி அரேபியா நாட்டு அரபு நாளிதழ்கள்**  
- அல் ஜசிராஹ்
- ஒகஸ்
- அல் ரியாத்
- அல் வாடன்
- அல் ஏக்டிசடிஅஹ்
# நாடுகள் வாரியாக அரபு நாளிதழ்கள் பட்டியல்

## சூடான்

**சூடான் நாட்டு அரபு நாளிதழ்கள்**  
- அல் றயாம்
# நாடுகள் வாரியாக அரபு நாளிதழ்கள் பட்டியல்

## சிரியா

**சிரியா நாட்டு அரபு நாளிதழ்கள்**  
- திஷ்ரீன்
- அல் வாடன்
# நாடுகள் வாரியாக அரபு நாளிதழ்கள் பட்டியல்

## ஐக்கிய அரபு அமீரகம்

**ஐக்கிய அரபு அமீரக நாட்டு அரபு நாளிதழ்கள்**  
- அல் பயான்
- அல் இத்திஹாத்
# ஒஸ்கார் (காற்பந்தாட்ட வீரர்)

**ஒஸ்கார் டோசு சான்டோசு எம்போபா ஜூனியர்** (*Oscar dos Santos Emboaba Júnior*, தமிழக வழக்கு:*ஆசுக்கார் டோசு சான்டோசு எம்போபா ஜூனியர்*, பிறப்பு 9 செப்டம்பர் 1991), பரவலாக **ஒஸ்கார்**, பிரேசிலைச் சேர்ந்த காற்பந்தாட்ட வீரர் ஆகும். இவர் இங்கிலீஷ் பிரீமியர் லீக் கழகம் செல்சீக்காகவும் பிரேசிலின் தேசிய அணிக்காகவும் நடுக்கள விளையாட்டாளராகவும் முன்னணி விளையாட்டாளராகவும் ஆடி வருகின்றார்.  
ஓஸ்கார் தனது விளையாட்டு வாழ்வை சாவோ பாவுலோ காற்பந்துக் கழகத்தில் தொடங்கினார். 2008ஆம் ஆண்டில் இக்கழகம் பிரேசிலிய சீரீ ஏ கோப்பை வெல்ல துணை நின்றார். தமது ஒப்பந்தத்தில் இருந்த முறைகேடுகளுக்காக இக்கழகத்திற்கு எதிராக நீதிமன்ற வழக்கு தொடர்ந்தார். தொடர்ந்த சில சர்ச்சைகளுக்குப் பிறகு இசுபோர்ட்சு கிளப் இன்டர்னேனியோனலில் சேர்ந்தார். இக்கழகத்தில் மூன்று ஆண்டுகள் தொடர்ந்து விளையாடினார். இவரது ஆட்டத்திறமையைக் கண்டு 2012இல் இங்கிலீஷ் பிரீமியர் லீக் காற்பந்துக் கழகம் செல்சீ இவரை ஒப்பந்தம் செய்துள்ளது.  
ஓஸ்கார் பிரேசிலின் சார்பாக 20 அகவையினருக்கு கீழான அணியிலும் 2012 ஒலிம்பிக்கிலும் தேசிய அணியிலும் விளையாடி உள்ளார். 20 அகவைக்கு கீழானவர்களுக்கான உலகக்கோப்பையில் ஆகத்து 20, 2011 அன்று போர்த்துகல்லிற்கு எதிரான இறுதியாட்டத்தில் மூன்று கோல்கள் அடித்து பிரேசிலுக்கு வெற்றி வாங்கித் தந்தார். இத்தகையோருக்கான உலகக்கோப்பையில் மூன்று கோல்கள் (ஹாட்றிக்) இட்ட முதல் விளையாட்டாளராக சாதனை படைத்தார். தமது தேசிய அணியில் முதன்முதலாக அர்கெந்தீனாவிற்கு எதிராக ஆடினார்; 4-3 என்ற கணக்கில் தோற்ற இந்த ஆட்டத்தில் பிரேசிலின் முதல் கோலை இவர் அடித்தார். இவரது விளையாட்டுப் பாணியும் திறனும் பிரேசிலின் புகழ்பெற்ற நடுக்கள வீரர் காகாவை ஒத்திருப்பதாகக் கருதுகின்றனர்.
# கிழக்கு நடுநிலம்

**கிழக்கு நடுநிலம்** (*Eastern Mediterranean*) என்பது புவியியல் ரீதியாக நடுநிலக் கடலின் கிழக்கேயுள்ள நாடுகளைக் குறிக்கும். இப்பகுதி பின்வரும் இரண்டு வகைகளில் குறிக்கப்படுகிறது:
- சிரியாவின் பகுதியுடன் சைப்பிரசு, இது லெவண்டு எனவும் அழைக்கப்படுகிறது., அல்லது
- கிரேக்கம், துருக்கி, எகிப்து மற்றும் லெவண்டு.  
கிழக்கு நடுநிலத்தின் மக்கள் இப்பகுதியின் புவியியல் நிலையை மட்டுமல்லாமல் சமையல் பாணி, மற்றும் சில பழக்க வழக்கங்களைப் பொதுவாகக் கொண்டுள்ளார்கள்.  
கிழக்கு நடுநிலத்தில் அமைந்துள்ள நாடுகள்:  
-
-
-
-
-
-
-
-
-
# பிர்சா முண்டா

**பிர்சா முண்டா** (*Birsa Munda*) இவர் ஆங்கிலேய அரசிடமும், உள்நாட்டு நிலவுடமைதாரர்களிடமும் அடிமைப்பட்டிருந்த பழங்குடி மக்களுக்காகப் போராடிய முதல் வீரர் ஆவார். தற்போதைய பீகார், சார்க்கண்ட் பகுதி பழங்குடி இனமக்களின் போராட்டத்திற்கு இந்திய விடுதலை இயக்கக் காலமான 19ஆம் நூற்றாண்டிலேயே வித்திட்டவர் ஆவர். பழங்குடி தலைவர்களிலேயே இவரின் உருவப்படம் மட்டும் தான் இந்திய நாடாளுமன்றத்தின் மத்திய மண்டபத்தில் தொங்கவிடப்பட்டுள்ளது.  
சார்க்கண்ட் மாநிலத்தின் தலைநகரான ராஞ்சியில் உள்ள விமான நிலையத்திற்கு இவரின் பெயர் சூட்டப்பட்டுள்ளது. மேலும் சின்த்ரி என்ற இடத்தில் பிர்சா தொழில் நுட்ப மையம் ஒன்றும், புருலியா என்ற இடத்தில் சித்தா கன்கோ பிர்சா பல்கலைக்கழகம் மற்றும் ராஞ்சியில் பிர்சா முண்டா விளையாட்டு வளாகம் ஒன்றும் இவரின் நினைவாக அரசு நிறுவியுள்ளது. அப்பகுதி மக்கள் இவரை மண்ணின் மைந்தன் (தர்த்தி அபா) என்றே அழைக்கிறார்கள்.  
இவர் ஆங்கிலேய ஆட்சிக்காலத்தில் இருந்த போராளிகளில் மிகவும் மதிக்கத்தக்கவர் ஆவார். அவர் வாழ்ந்த 25 ஆண்டுகளில் அவர் செய்த போராட்டங்களை மக்கள் இன்றும் நினைவுகூருகிறார்கள். இவர் 'உழுபவனுக்கே நிலம் சொந்தம்' என்று அறைகூவல் விடுத்துப் போராடினார்.
# பிர்சா முண்டா

## இளமை

இவர் 1875ஆம் ஆண்டு நவம்பர் மாதம் 15ம் தேதி இராஞ்சி
# பிர்சா முண்டா

## உரிமைப் போராட்டம்

அவர் பேசிய வாதங்கள் பழங்குடி மக்களிடம் எளிதில் சென்று சேர்ந்தது. அந்த காலகட்டமான 1890ஆம் ஆண்டுகளில் இந்தியாவில் பஞ்சம் தலைவிரித்தாடியது. அபோதுதான் சோட்டா நாக்பூர் பகுதிகளில் மக்களை ஒன்று சேர்த்தார். 1894 அக்டோபர் மாதம் 1ஆம் தேதி பயிரிடும் உரிமைக்கான நிலுவை வரித்தொகையைத் தள்ளுபடி செய்யுமாறு போராடினார்.
# முக்கால கன்னி

**முக்கால கன்னி** அல்லது **என்றும் கன்னி** என்பது இயேசுவின் தாயான கன்னி மரியாவின் சிறப்பு பெயர்களுள் ஒன்றாகும். "தூய ஆவியின் வல்லமையால் இறை மகனை தம் வயிற்றில் சுமந்த மரியா, இயேசு பிறப்பதற்கு முன்பும், அவரை வயிற்றில் கருத்தாங்கிய பொழுதும், அவரைப் பெற்றெடுத்தப் பின்பும் கடவுளின் அருளால் கன்னிமை குன்றாமல் பாதுகாக்கப்பட்டார்" என்ற நம்பிக்கையை இந்தப் பெயர் சுட்டிக்காட்டுகிறது.
# முக்கால கன்னி

## விவிலியச் சான்று

இயேசுவின் பிறப்பு பற்றி எடுத்துரைக்கும் நற்செய்தியாளர் லூக்கா, இயேசு கிறித்துவை கருத்தாங்கும் முன் மரியா கன்னியாகவே இருந்தார் என்பதை குறிப்பிடுகிறார்: 'ஆறாம் மாதத்தில் கபிரியேல் என்னும் வானதூதரைக் கடவுள் கலிலேயாவிலுள்ள நாசரேத்து என்னும் ஊரிலிருந்த **ஒரு கன்னியிடம்** அனுப்பினார். அவர் தாவீது குடும்பத்தினராகிய யோசேப்பு என்னும் பெயருடைய ஒருவருக்கு மண ஒப்பந்தமானவர். அவர் பெயர் மரியா'  
இதே கருத்தையே மத்தேயு நற்செய்தியும் உறுதி செய்கிறது: 'இயேசுவின் தாய் மரியாவுக்கும் யோசேப்புக்கும் திருமண ஒப்பந்தம் செய்யப்பட்டிருந்தது. அவர்கள் கூடி வாழும் முன் மரியா கருவுற்றிருந்தது தெரிய வந்தது. **அவர் தூய ஆவியால் கருவுற்றிருந்தார்** ' மேலும், 'மரியா தம் மகனைப் பெற்றெடுக்கும் வரை யோசேப்பு அவரோடு கூடி வாழவில்லை' என்று குறிப்பிடுவதன் மூலம் இயேசுவைக் கருத்தாங்கிய பொழுதும் மரியா கன்னியாகவே இருந்தார் என்பதை நற்செய்தியாளர் வலியுறுத்துகிறார்.  
'இதோ! கன்னி கருவுற்று ஓர் ஆண்மகவைப் பெற்றெடுப்பார். அக்குழந்தைக்கு *இம்மானுவேல்* எனப் பெயரிடுவர்' என்று இறைவாக்கினர் வாயிலாக ஆண்டவர் உரைத்தது நிறைவேறவே இவை யாவும் நிகழ்ந்தன' என்று மத்தேயு நற்செய்தி கூறுகிறது. தூய ஆவியால் முற்றிலும் ஆட்கொள்ளப்பட்ட எலிசபெத்து, மரியாவை **ஆண்டவரின் தாய்** என அழைத்ததை லூக்கா நற்செய்தி குறிப்பிடுகிறது. இவை இயேசு பிறந்த பிறகும் மரியா கன்னியாகவே இருந்தார் என்பதற்கு சான்றுகளாக அமைகின்றன.
# முக்கால கன்னி

## வரலாற்று சான்று

விவிலிய சான்றுகளின் அடிப்படையில், "இயேசு அற்புதமான விதத்தில், **மரியாவின் கன்னிமை சிதைவுபடாமல் பிறந்தார்**" என அலக்சாந்திரியா புனித கிளெமெந்து (150-215) குறிப்பிடுகிறார். இவரது வார்த்தைகள் மரியாவின் பழுதற்ற கன்னிமையைப் பறைசாற்றுகின்றன.  
"இயேசு பிறப்பதற்கு முன்பும், அவரை வயிற்றில் கருத்தாங்கிய பொழுதும், அவரைப் பெற்றெடுத்தப் பின்பும் மரியாவின் கன்னிமையில் எந்த பழுதும் ஏற்படவில்லை" என திருச்சபைத் தந்தையர் பறைசாற்றினர்.  
"**மரியாவின் கன்னிமை நிலைக்கும் கன்னிமை**" என கிறிஸ்தவ வரலாற்று ஆசிரியரான ஓரிஜன் கூறுகிறார். இந்தக் கூற்று, கன்னி மரியா **முப்பொழுதும் கன்னி**யாகத் திகழ்கிறார் என்பதைச் சுட்டிக்காட்டுகிறது.
# முக்கால கன்னி

## விசுவாசக் கோட்பாடு

இவற்றின் அடிப்படையில் கி.பி.553 நடைபெற்ற இரண்டாம் கான்ஸ்தாந்திநோபுள் பொதுச்சங்கத்தில், "மரியா இறைவனின் தாய், **எப்பொழுதும் கன்னி**" என்று விசுவாச அறிக்கையிடப்பட்டது.
649ஆம் ஆண்டு கூடிய லாத்தரன் சங்கமும், "கன்னியான மரியா முக்காலத்து பெண்மணி" என்று பறைசாற்றியது. இவ்வாறு மரியா முக்காலத்திலும் கன்னியாக இருக்கிறார் என்ற நம்பிக்கை உறுதி செய்யப்பட்டது.  
"தூய கன்னி 'இறைவனின் தாய்' என்னும் கொடையாலும் அலுவலாலும் மீட்பரான தம் மகனோடு ஒன்றித்து இருக்கிறார். **அன்னை**யும் **கன்னி**யும் என்று சரியாக அழைக்கப் பெறுகின்ற திருச்சபையின் மறைபொருளிலே தூய கன்னி மரியா கன்னிமைக்கும் தாய்மைக்கும் சிறந்த ஓர் எடுத்துக்காட்டாக முன் நின்றார். ஏனெனில், கணவரையே அறியாத அவர் தூய ஆவி நிழலிடத் தன் நம்பிக்கையாலும் கீழ்ப்படிதலாலும் தந்தையின் மகனையே உலகில் பெற்றெடுத்தார்" என்று இரண்டாம் வத்திக்கான் பொதுச்சங்கம் அறிக்கையிடுகிறது.
# முக்கால கன்னி

## விழாக்கள்

மரியாவின் கன்னித் தாய்மையை சிறப்பிக்கும் வகையில் கத்தோலிக்க திருச்சபையில் **கன்னி மரியா** இறைவனின் தாய் என்ற பெருவிழா புத்தாண்டு முதல் நாளில் சிறப்பிக்கப்படுகிறது. கிழக்கு மரபுவழி திருச்சபையில் அக்டோபர் 1ந்தேதி கொண்டாடப்படும் **எப்பொழுதும் கன்னி**யான இறையன்னையின் பாதுகாவல் விழாவும் இதே கருத்தை நினைவூட்டுகிறது.
# மரியாவின் மாசற்ற இதயம்

**மரியாவின் மாசற்ற இதயம்** என்பது கன்னி மரியாவின் தூய இயல்பையும் அன்பையும் சுட்டிக்காட்டும் *கருத்துரு* ஆகும். மூவொரு இறைவனின் திட்டத்திலும், மனிதகுல மீட்பிலும் மரியாவின் ஆவல் மற்றும் பங்கை தியானிக்க உதவும் ஒரு பக்தி முயற்சியாக இது விளங்குகிறது. இயேசுவின் திரு இதயம் விழாவைத் தொடர்ந்து வரும் சனிக்கிழமை ''மரியாவின் மாசற்ற இதயத்துக்கு விழா கொண்டாடப்படுகிறது.
# தமிழ்நாடு சிறுதொழில் வளர்ச்சிக் கழகம்

**தமிழ்நாடு சிறுதொழில் வளர்ச்சிக் கழகம்** (*TANSIDCO*) என்பது தமிழக அரசின் கட்டுப்பாட்டின்கீழ் இயங்கும் ஓர் நிறுவனமாகும். மாநிலங்கள் அளவில் சிறுதொழில்களை மேம்படுத்துவதற்காக இந்திய அரசினால் இந்நிறுவனம் ஆரம்பிக்கப்பட்டு, சிறு தொழில்கள் தொடங்குவதற்கு தேவையான அடிப்படை உட்கட்டமைப்பு வசதி, அரசு மானியங்கள், மற்றும் தொழில்நுட்ப உதவி ஆகியவற்றை இந்நிறுவனம் வழங்குகிறது. சிறுதொழில்துறை வளா்ச்சியில், மகாராட்டிரம், குசராத்தைத் தொடர்ந்து மாநிலங்கள் அளவில் தமிழகம் மூன்றாமிடத்தில் உள்ளது.
# தமிழ்நாடு சிறுதொழில் வளர்ச்சிக் கழகம்

## தொழிற்பேட்டைகள்

1958ம் ஆண்டு, தமிழகத்தின் கிண்டி மற்றும் விருதுநகரில் தொழிற்பேட்டைகள் தொடங்கப்பட்டு, தற்போது 94 இடங்களில் விரிவுபடுத்தப்பட்டு செயல்பட்டு வருகிறது.  
| மாவட்டம் | எண் | தொழிற்பேட்டை | தொடங்கிய
ஆண்டு | பரப்பளவு
(ஏக்கர்) |
| --- | --- | --- | --- | --- |
| **சென்னை** | 1 | கிண்டி | 1958 | 404.08 |
| 2 | அரும்பாக்கம் | 1979 | 3.72 |  |
| 3 | வில்லிவாக்கம் | 1979 | 2.04 |  |
| 4 | கொடுங்கையூர் | 1979 | 7.88 |  |
| **திருவள்ளூர்** | 5 | அம்பத்தூர் | 1963 | 1167.00 |
| 6 | காக்கலூர் | 1988 | 199.00 |  |
| 7 | காக்கலூர் <small>*அலகு II*</small> | 2009 | 84.01 |  |
| 8 | திருமழிசை | 1988 | 160.85 |  |
| 9 | கும்மிடிப்பூண்டி | 1988 | 25.24 |  |
| 10 | ஆர்.கே. பேட்டை | 1996 | 8.15 |  |
| 11 | விச்சூர் | 1994 | 59.16 |  |
| 12 | திருமுல்லைவாயில்
<small>(*பெண்களுக்கான தொழிற்பேட்டை*)</small> | 2001 | 225.80 |  |
| **காஞ்சிபுரம்** | 13 | காஞ்சிபுரம் | 1967 | 37.95 |
| 14 | மறைமலைநகர் | 1981 | 39.50 |  |
| 15 | ஆலத்தூர் | 1984 | 150.00 |  |
| 16 | திருமுடிவாக்கம்
<small>(*பெண்களுக்கான தொழிற்பேட்டையும் சேர்த்து*)</small> | 1984 | 150.00 |  |
| **வேலூர்** | 17 | காட்பாடி | 1968 | 19.48 |
| 18 | அரக்கோணம் | 1968 | 11.09 |  |
| 18 | அரக்கோணம் <small>*அலகு II*</small> | 1984 | 150.00 |  |
| 19 | ராணிபேட்டை | 1972 | 113.44 |  |
| 20 | முகுந்தராயபுரம் | 1980 | 86.19 |  |
| 21 | வன்னிவேடு | 1987 | 16.44 |  |
| 22 | விண்ணமங்கலம் | 2009 | 10.49 |  |
| **திருவண்ணாமலை** | 23 | திருவண்ணாமலை | 1968 | 15.56 |
| **கிருஷ்ணகிரி** | 24 | கிருஷ்ணகிரி | 1965 | 41.86 |
| 25 | உத்தங்கரை | 1995 | 45.28 |  |
| 26 | ஒசூர் <small>(*சிப்காட்*)</small> | 1976 | 95.15 |  |
| 27 | ஒசூர் <small>(*புதியது*)</small> | 1999 | 18.80 |  |
| 28 | பர்கூர் | 1995 | 13.05 |  |
| 29 | பர்கூர் <small>*அலகு II*</small> | 2009 | 18.59 |  |
| 29 | பொல்லுப்பள்ளி | 2009 | 60.96 |  |
| **தர்மபுரி** | 30 | தர்மபுரி | 1965 | 20.28 |
| 31 | கடகத்தூர் | 2009 | 7.02 | } |
# இராபின் வான் பெர்சீ

**இராபின் வான் பெர்சீ** (*Robin van Persie*, பிறப்பு: ஆகத்து 6, 1983) டச்சு காற்பந்தாட்ட வீரர் ஆவார். இவர் மான்செஸ்டர் யுனைடெட் கழகத்திற்கு முன்னணியில் தாக்குபவராக விளையாடுவதோடன்றி நெதர்லாந்து தேசிய காற்பந்து அணிக்கு அணித்தலைவராகவும் விளங்குகிறார். இவர் பெயிநூர்து கழகத்தில் தமது இளமையை கழித்தவர். 2004இல் ஆர்சனல் கால்பந்துக் கழகத்தில் சேர்ந்த வான் பெர்சீ ஆகத்து 16, 2011இல் அக்கழக அணித்தலைவராக உயர்த்தப்பட்டார். அடுத்த ஆண்டிலேயே ஆர்சனலின் எதிரியாகக் கருதப்படும் மான்செஸ்டர் யுனைடெட் கழகத்திற்கு மாறினார். இவர் உலகின் தலைசிறந்த தாக்குதல் வீரர்களில் ஒருவராகக் கருதப்படுகிறார். புகழ்பெற்ற டச்சு காற்பந்தாட்ட வீரரான மார்க்கோ வான் பாஸ்டனுடன் ஒப்பிடப்படுகிறார்.  
வான் பெர்சீ நெதர்லாந்துக்காக 17-கீழ், 19-கீழ் மற்றும் 21-கீழ் அணிகளில் பன்னாட்டு ஆட்டங்களில் ஆடியுள்ளார். தேசிய அணிக்காக 2005இல் உருமேனியாவுடனான ஓர் நட்பு ஆட்டத்தில் அறிமுகமானார். பின்லாந்துடனான ஆட்டத்தில் தமது முதல் பன்னாட்டு கோலை அடித்தார்; இந்த ஆட்டத்தில் நெதர்லாந்து 4-0 என்ற கணக்கில் வென்றது. இதுவரை பெர்சீ தமது நாட்டிற்காக 83 முறை ஆடியுள்ளார்; இவற்றில் 42 கோல்கள் அடித்துள்ளார். வான் பெர்சீ தமது நாட்டிற்காக 2006 உலகக்கோப்பை கால்பந்து, யூரோ 2008, 2010 உலகக்கோப்பை கால்பந்து, யூரோ 2012 மற்றும் 2014 உலகக்கோப்பை காற்பந்து போட்டிகளில் பங்கேற்றுள்ளார்.
# அர்ஜென் ரொபென்

**அர்ஜென் ரொபென்** (*Arjen Robben*, சனவரி 23, 1984) டச்சு காற்பந்தாட்ட வீரர் ஆவார். இவர் செருமானிய புன்டசுலீகா கழகமான பேயர்ன் மியூனிக்கிலும் நெதர்லாந்து தேசிய காற்பந்து அணியிலும் நடுக்கள காற்பந்தாட்ட வீரராக ஆடி வருகிறார். இவர் தமது நாட்டிற்காக யூரோ 2004, 2006 உலகக்கோப்பை கால்பந்து, யூரோ 2008, 2010 உலகக்கோப்பை கால்பந்து, யூரோ 2012 மற்றும் 2014 உலகக்கோப்பை காற்பந்து போட்டிகளில் பங்கேற்றுள்ளார். முன்னணி ஆட்டக்காரராக கருதப்பட்டாலும் இவர் முன்னணி வீரர்களுக்கு பின்னாலிருந்து தாக்குதலை நடத்துபவராக விளங்குகிறார். கால்களால் பந்தை மேலாளும் விதம், விரைவு, குறுக்கே அனுப்பும் திறன், வலது புறமிருந்து இடது கால் மூலமாக நீண்டதொலைவு துல்லியமாக உதைக்கும் திறன் ஆகியவற்றிற்காக அறியப்படுகிறார்.
# குடவாயில் பாலசுப்பிரமணியன்

**குடவாயில் பாலசுப்பிரமணியன்** (பிறப்பு: 15 சூன் 1948) தமிழ்நாட்டின் கல்வெட்டு ஆய்வாளர்களில் ஒருவரும் எழுத்தாளரும் ஆவார்.
# குடவாயில் பாலசுப்பிரமணியன்

## வாழ்க்கைக் குறிப்பு

குடவாயில் பாலசுப்ரமணியன், திருவாரூர் மாவட்டம், குடவாயில் வட்டம், பெருமங்கலம் என்ற ஊரில் முனுசாமிசோழகர், அபயாம்பாள் அம்மையாருக்கும் மகனாகப் பிறந்தார். கும்பகோணம் அரசினர் கல்லூரியில் பி.எஸ்சி. விலங்கியலும், அண்ணாமலைப் பல்கலைக்கழகத்தில் எம்.ஏ., வரலாறும் மதுரை காமராசர் பல்கலைக்கழகத்தில் எம்ஃபில் வரலாறும், தமிழ்ப் பல்கலைக்கழகத்தில் பி.எச்டி., கட்டடக்கலையும் பயின்றவர்.  
கோயிற்கலைக்கும் தமிழ்மொழிக்கும் ஆற்றிவரும் பணிக்காக பிப்ரவரி 2016இல் இவர் முதுமுனைவர் பட்டம் (Doctor of Letters (honoris causa)) பெற்றார்.
# குடவாயில் பாலசுப்பிரமணியன்

## கல்வி, ஆய்வுப்பணி

இவர் தஞ்சை சரஸ்வதி மகால் நூலகத்தின் பதிப்பக மேலாளராக பல ஆண்டுகளாக பணிபுரிந்து உள்ளார். இவர் 100க்கும் மேற்பட்ட பழங்கால கல்வெட்டுக்களையும், பழங்கால நாணயங்கள், செப்புத் தகடுகள், சிலைகள் போன்ற பலவற்றைக் கண்டுபிடித்து தமிழக கல்வெட்டு ஆராய்ச்சியில் பெரும் பங்காற்றியுள்ளார். 25க்கும் மேற்பட்ட நூல்களும் 300க்கும் மேற்பட்ட ஆய்வுக் கட்டுரைகளும் எழுதியுள்ளார்.
# அல் அரப்

அல் அரப் (அரபு العرب) (ஆங்கிலம்Al-Arabஅல்லது Alarab அர்த்தம் அரேபியர்கள்) நாளிதழ் இங்கிலாந்திலிருந்து வெளி வரும் அரபு மொழி செய்தி நாளேடு ஆகும் இதை அரபு உலக அறக்கட்டளை பதிப்பக வெளியீடு பதிப்பித்து வெளியிடுகிறது.1977 ஆம் ஆண்டு லண்டன் நகரில்
இந்த நாளேடு தொடங்கப்பட்டது.லண்டனில் பதிப்பிக்கப்படும் அல் அரப் நாளிதழ் உலகில் பல நாடுகளில் விற்கப்படுகிறது.
# மடங்கெண்

கணிதத்தில் மடங்கு கணத்தின் ஒரு உறுப்பின் **மடங்கெண்** (*multiplicity*) என்பது ஒரு உறுப்பானது எத்தனை முறை அக் கணத்தில் தோன்றுகிறது என்பதைக் குறிக்கும் எண் ஆகும். (சாதாரண கணத்தைப் போலல்லாது, மடங்கு கணத்தின் வரையறைப்படி, அதன் உறுப்புகள் மீளும் உறுப்புகளாக இருக்கும்.)  
எடுத்துக்காட்டு:
{*a*, *a*, *b*, *b*, *b*, *c*} என்ற மடங்கு கணத்தில் *a*, *b*, *c* இன் மடங்கெண்கள் முறையே 2, 3, 1 ஆகும்.
# மடங்கெண்

## பகாக் காரணியாக்கத்தில்

: 60 = 2 &times; 2 &times; 3 &times; 5
60 இன் பகாக் காரணிகளின் கணம் {2, 2, 3, 5} ஒரு மடங்கு கணமாக அமைகிறது. இதில் பகாக்காரணி 2 இன் மடங்கெண் 2; 3 இன் மடங்கெண் 1; 5 இன் மடங்கெண் 1. எண் 60இன் பகாக்காரணிகள் நான்கு, ஆனால் அவற்றில் வெவ்வேறானவை மூன்று மட்டுமே.
# மடங்கெண்

## பல்லுறுப்புக்கோவையின் மூலங்களில்

*F* என்ற களத்தில் கெழுக்களைக் கொண்ட ஒருமாறியிலமைந்த பல்லுறுப்புக்க்கோவை *p*(*x*) மற்றும் *a*&nbsp;∈&nbsp;*F* ஆனது *p*(*x*) இன் *k* மடங்கெண் கொண்ட மூலம் எனில்:  
:*s*(*a*)&nbsp;≠&nbsp;0 மற்றும் *p*(*x*)&nbsp;=&nbsp;(*x*&nbsp;&minus;&nbsp;*a*)<sup>*k*</sup>*s*(*x*) என்றவாறு ஒரு பல்லுறுப்புக்கோவை *s*(*x*) ஐக் காணமுடியும்.  
: *k* = 1, எனில் *a* ’எளிய மூலம்’ என்றழைக்கப்படும்.  
எடுத்துக்காட்டு:  
:*p*(*x*) =*x*<sup>3</sup>&nbsp;+&nbsp;2*x*<sup>2</sup>&nbsp;&minus;&nbsp;7*x*&nbsp;+&nbsp;4  
இதன் மூலங்கள் 1, &minus;4 ஐக் கொண்டு பல்லுறுப்புக்கோவையைப் பின்வருமாறு எழுதலாம்:  
:*p*(*x*) = (*x*&nbsp;+&nbsp;4)(*x*&nbsp;&minus;&nbsp;1)<sup>2</sup>.  
பல்லுறுப்புக்கோவையின் இவ்வடிவமைப்பிலிருந்து மூலம் 1 இன் மடங்கெண் 2 என்றும், மூலம் &minus;4 இன் மடங்கெண் 1 (எளிய மூலம்) என்றும் அறியலாம். ஒரு பல்லுறுப்புக்கோவைக்கு மடங்கு மூலங்கள் இருந்தால் மட்டுமே அதன் தன்மைகாட்டியின் மதிப்பு பூச்சியமாகும்.
# மடங்கெண்

## பல்லுறுப்புக்கோவையின் மூலங்களில்

### வரைபடத்தில்

கார்ட்டீசியன் தளத்தில் வரையப்பட்ட *f*(*x*) என்ற பல்லுறுப்புக்கோவையின் வரைபடத்தில், ஒற்றை மடங்கெண் கொண்ட மூலங்களில் வளைவரை *x*-அச்சை வெட்டும், ஆனால் இரட்டை மடங்கெண் மூலங்களில் *x*-அச்சைத் தொட்டுமட்டும் செல்லும். ஒன்றுக்கும் அதிகமான மடங்கெண் கொண்ட மூலங்களில் வளைவரையின் சாய்வு பூச்சியமாக இருக்கும்.
# உழவாரன்

**உழவாரக் குருவி** அல்லது **உழவாரன்** (*Swift*) பறவையானது அபோடிஎட் (Apodidae) என்ற குடும்பத்தைச் சேர்ந்தது. இப்பறவை பார்ப்பதற்கு தகைவிலான் குருவி போன்று காணப்படும். ஆனால் இவை இரண்டும் மிகுந்த வேறுபாடுடையவை. உழவாரக் குருவிகளின் இறக்கைகள் முக நீளமானவை. கால் விரல்கள் முன்னோக்கி வளைந்திருக்கக் காணலாம். பார்ப்பதற்குக் கொஞ்சம் ரீங்காரப்பறவை போன்று காணப்பட்டாலும் ஹெமபிரிசிடி (Hemiprocnidae) என்ற ஒரு தனிக்குடும்பத்தைச் சேர்ந்தது.  
இப்பறவை தனது உணவைப் பிடிக்கச் செல்லும்போது கீழ்நோக்கி விமானம் போல் சென்று சிறு பூச்சிகளை இலாவகமாகப் பிடித்து உண்ணுகிறது. குடும்பப் பெயர், அபோடிடே, ἄπους (ápous) கிரேக்க மொழியிலிருந்து வந்தது. இது "கால் இல்லாத" என்று பொருள்படும், இது வான்வழிப் பறவைகளில் மிகவும் சிறிய, பலவீனமான கால்களைக் குறிக்கிறது. இந்தப் பறவை இனங்களில் சிலவகைகள் விமானத்தைப்போல் வேகமாகப் பறக்கும் தன்மை கொண்டது ஆகும்.
# உழவாரன்

## விளக்கம்

உழவாரன்கள் எப்போதும் விரைவாக இறக்கையடித்துச் சுற்றி சுற்றி பறந்தபடி இருப்பவை. விரைவாகப் பறக்கக்கூடிய இவை சில மணி நேரங்களில் பல நூறு கிலோ மீட்டர்களைக் கடந்து சென்றுவிடக்கூடியவை. வெள்ளை-தொண்டை ஊசி வால் உழவாரன் (*Hirundapus caudacutus*) போன்ற பெரிய இனங்கள் மணிக்கு 169 கி.மீ. (105 மைல்) வேகத்தில் பயணிப்பதாகக் கூறப்படுகிறது. சாதா உழவாரன் கூட அதிகபட்சமாக வினாடிக்கு 31 மீட்டர் (112&nbsp;km/h; 70&nbsp;mph) வேகத்தில் பயணிக்க முடியும். ஒரு ஆண்டில் சாதா உழவாரன் குறைந்தது 200,000 கி.மீ. தொலைவு பயணிக்கும். மேலும் வாழ்நாளில் சுமார் இரண்டு மில்லியன் கிலோமீட்டர்களைக் கடக்கும்; அது சந்திரனுக்குப் பறந்து சென்று ஐந்து முறை திரும்பிச் செல்லுவதற்கு இணையானது.  
உழவாரன்களானது கோபுரங்கள், பெரிய கோயில்கள், மலைக்குகைகள், பாறை இடுக்குகள் ஆகிய இடங்களில் பெருங்கூட்டமாக தொங்கும் கூடுகளை உமிழ் நீரைப் பயன்படுத்தி அமைத்துக் கொண்டு வாழ்கின்றன. பல்லாயிரக் கணக்கில் வௌவால்கள் வாழும் குகைளில் மாலை நேரம் அவை குகைகளில் இருந்து வெளியேறியவுடன் உழவாரன்கள் அங்கு சென்று தங்குகின்றன.
# தேவாலய புனித வீரர்கள்

### சரிவு

12 ஆம் நூற்றாண்டின் மத்தியில், சிலுவைப்போர்களில் போக்கானது திசைதிரும்பத் தொடங்கியது. சலாதீன் போன்ற தலைவர்களின் கீழ் இசுலாமிய உலகம் மிகவும் ஒன்றுபட்டது. புனித நிலம் தொடர்பாக கிறிஸ்துவப் பிரிவினரிடையே கருத்து மோதல் அதிகரித்தது. தேவாலய புனித வீரர்கள் அவ்வப்பொழுது தேவாலய சமய அறநிலையத்தார் மற்றும் டியூடனிக் வீரத்திருத்தகைகள் என்ற மற்ற இரண்டு கிறிஸ்துவ இராணுவ அமைப்புகளுடன் சண்டையிட்டனர். பல பத்தாண்டுகளுக்கும் மேலான இரு பிரிவினருக்கிடையேயான கொடிய பகையானது கிறிஸ்துவ நிலைகளை அரசியல் மற்றும் ராணுவ ரீதியாக பலவீனப்படுத்தியது. பின்னர் புனித வீரர்கள் மிகமுக்கியத்துவம் வாய்ந்த ஹார்ன்ஸ் ஆஃப் ஹாட்டின் போர் உள்ளிட்ட பல தோல்வியடைந்த ராணுவ நடவடிக்கைகளில் ஈடுபட்டனர். 1187 ஆம் ஆண்டு சலாதீன் படைகளால் ஜெருசலேம் பிடிக்கப்பட்டது. 1229 ஆம் ஆண்டில் சிலுவைப் போர் வீரர்கள் அந்நகரத்தை புனித வீரர்களின் உதவியின்றி மீட்டனர், ஆனால் கொஞ்ச காலமே அதனை தங்கள் கட்டுப்பாட்டில் வைத்திருந்தனர். 1244 ஆம் ஆண்டில் க்வாரேஸ்மி துருக்கியப் படை ஜெருசலேமை மீண்டும் பிடித்தது. மேலும் 1917 ஆம் ஆண்டு வரையில் அந்நகரானது மேற்கத்தியர்களின் கட்டுப்பாட்டிற்குச் செல்லவில்லை. பிரித்தானியப் படை அதனை ஓட்டமன் துருக்கியப் படையிடமிருந்து பிடித்தது.  
புனித வீரர்கள் தங்களது தலைமையிடங்களை துறைமுகப் பட்டினமான ஏக்கர் (Acre) போன்ற வடக்கத்திய நகரங்களுக்கு மாற்ற நிர்பந்திக்கப்பட்டனர். இந்நகரை அவர்கள் அடுத்த நூற்றாண்டிற்கு வைத்திருந்தனர். ஆனால், அவர்கள் தங்களது முக்கிய அரண்களான டோர்டோசா (Tortosa) (இப்போது சிரியா (Syria)) மற்றும் அடில்ட் (Atlit) ஆகிய நகரங்களை இழந்ததைத் தொடர்ந்து ஏக்கரையும் இழந்தனர். அவர்களின் தலைமையிடம் சைப்ரஸ் தீவில் உள்ள லிமசோல் (Limassol) நகருக்கு மாற்றப்பட்டது. மேலும் அவர்கள் டோர்டோசாவிலிருந்து கடலுக்கு அப்பால் உள்ள சிறிய அர்வாத் தீவு எனுமிடத்தில் தங்களது காவல் அரணை நிலைநிறுத்தவும் முயற்சித்தனர். 1300 ஆம் ஆண்டில் அர்வாத்தில் புதிய தாக்குதல் படையின் வாயிலாக மங்கோலியர்களின் உதவியுடன் இராணுவ நடவடிக்கைகளை ஒருங்கிணைக்கும் முயற்சிகளில் ஈடுபட்ட முயற்சியும் காணப்பட்டது. இருப்பினும் 1302 அல்லது 1303 ஆம் ஆண்டில் புனித வீரர்கள் அர்வாத் முற்றுகையில் எகிப்த்திய மம்லுக்குகளிடம் தீவை இழந்தனர். அந்தத் தீவு போனதுடன் சிலுவைப்போர் வீரர்கள் புனித நிலத்தில் தங்களது கடைசி ஆதாரத்தையும் இழந்தனர்.  
அமைப்பின் இராணுவ இலக்கு இப்போது முக்கியத்துவம் குறைந்ததுடன், அமைப்புக்கான ஆதரவும் குறையத் தொடங்கியது. இருநூறு ஆண்டுகளாக நிலைத்திருந்தாலும் அவர்களின் சூழல் சிக்கலானது. புனித வீரர்கள் கிறுத்துவ உலகம் முழுவதும் தினசரி வாழ்வுக்கு வந்தனர். அமைப்பின் நூற்றுக்கணக்கான புனித வீரர் இல்லங்கள் ஐரோப்பா மற்றும் கிழக்கு அருகாமை முழுவதும் அடையாளமிடப்பட்டன. அவர்களுக்கு உள்ளூர் அளவில் பரவலான இருப்பு வழங்கப்பட்டது.
# தேவாலய புனித வீரர்கள்

### சினோன் காகிதத்தோல்

2001 ஆம் ஆண்டில், "சினோன் காகிததோல்" (Chinon Parchment) என்றழைக்கப்படும் ஒரு ஆவணம் வாட்டிகன் ரகசிய ஆவணக்காப்பகத்தில் (Vatican Secret Archives) கண்டுபிடிக்கப்பட்டது. இது 1628 ஆம் ஆண்டில் தவறான இடத்தில் தாக்கல் செய்யப்பட்ட பின்னர் வெளிப்படையானது. இது புனித வீரர்களின் வழக்கிற்கான ஒரு சான்றாகும். இது 1312 ஆம் ஆண்டில் அமைப்பு அதிகாரப்பூர்வமாகக் கலைக்கப்படும் முன்னதாக 1308 ஆம் ஆண்டில் கிளமெண்ட் அனைத்து புனித வீரர்களையும் அவர்களைது அனைத்து சமய கோட்டுபாட்டுக்கு எதிரான வழக்கில் இருந்து விடுவித்ததைக் காட்டுகின்றது.  
இது, இடைக்கால தேவாலய புனித வீரர்களின் துன்புறுத்தல் நியாமற்றது; அங்கு அமைப்பு அல்லது அதன் விதியுடன் இயற்கையாய் எதுவும் தவறாக நடக்கவில்லை; மேலும் போப் கிளமெண்ட் பொதுமக்களின் அவமானத்தின் முக்கியத்துவம் மற்றும் மன்னன் பிலிப் IV உடைய அதிகாரத் தாக்கம் ஆகியவற்றால் நிர்பந்தத்தில் அவரது நடவடிக்கைகள் இருந்தன, என்ற தற்போதைய ரோமன் கத்தோலிக்க தேவாலய நிலையாக உள்ளது.
# தேவாலய புனித வீரர்கள்

## நிறுவனம்

### முதன்மைக் குருக்கள்

ஹுக்கீஸ் டி பாயேன்ஸ் என்ற நிறுவனருடன் 1118-1119 ஆம் ஆண்டுகளில் தொடங்கிய இது முதன்மைக் குருக்களின் முக்கிய அலுவலகமாக இருந்தது. முதன்மை குருக்கள் என்ற பொறுப்பு வாழ்க்கைக்காக இருந்தது, இது கட்டளையின் வீரமிக்க நிலையை கருத்தில் கொண்டாலும் குறைந்த அளவு காலத்தையே கருதியது. அலுவலகத்தில் இரண்டு முதன்மை குருக்கள் மரணமடைந்தனர், மேலும் இராணுவ போராட்டங்களின் போது பலர் மரணமடைந்தனர். எடுத்துக்காட்டாக, 1153 ஆம் ஆண்டில் ஆஸ்கலான் முற்றுகையின் போது, 40 புனித வீரர்களுக்கு தலைமை வகித்த முதன்மை குரு பெர்னார்ட் டி டெர்மிலேவின் குழு நகரத்தில் அத்துமீறி நுழைந்தது. சிலுவைப்போர் படையினர் மற்றவர்கள் பின் தொடராத காரணத்தினால், முதன்மை குருவையும் சேர்ந்து புனித வீரர்கள் சுற்றி வளைக்கப்பட்டு அவர்களின் தலைகள் வெட்டப்பட்டது. முதன்மை குரு ஜெரார்டு டி ரைட்ஃபோர் என்பவரின் தலையை 1189 ஆம் ஆண்டின் ஆக்ரே முற்றுகையின் போது சலாவுதீன் என்பவர் வெட்டினார்.  
கிழக்கு ஐரோப்பா மற்றும் புனித இடங்களில் மேற்கொள்ளப்பட்ட இராணுவ செயறபாடுகள் மற்றும் மேற்கு ஐரோப்பாவில் இருந்த புனித வீரர்களின் பொருளாதார மற்றும் வணிக தொடர்புகள் ஆகியவற்றை முதன்மை குரு பார்வையிட்டனர். போர்களத்தில் படைத் தலைவர்களாகவும் சில முதன்மை குருக்கள் பணிபுரிந்துள்ளனர், எனினும் இது எப்போதும் விவேகமுள்ள செயலாக இருந்ததில்லை; டீ ரைட்ஃபோர்ட் பகுதியில் இருந்த பலர் செய்த பெருந்தவறு காரணமாக ஹாட்டின் போரில் அழிவு ஏற்பட்டு தோல்வியடைந்தனர். கடைசி முதன்மை குருவான ஜாக்கஸ் டீ மோலே என்பவரும் நான்காம் பிலிப் என்ற அரசனால் 1314 ஆம் ஆண்டில் பாரீஸ் நகரில் கட்டைகள் வைத்து எரிக்கப்பட்டார். எடுத்துக்காட்டாக, இலண்டனில் இருந்த புனிதத் தலங்கள் சில பின்னாளில் வழக்கறிஞர்களுக்கு விற்பனை செய்யப்பட்டு டெம்பிள் பார் கேட்வே மற்றும் டெம்பிள் ட்யூப் ஸ்டேசன் என்ற பெயருடன் உள்ளன. நான்கு வகையான நீதிமன்ற உறுப்பினர்களைக் கொண்டுள்ள நீதித்துறையில் உட்புற தேவாலயம் மற்றும் நடுப்புற தேவாலயம் என்ற இரண்டு மன்றங்களைச் சேர்ந்த உறுப்பினர்களை வழக்குரைஞராக பணிபுரிய வைக்கிறது.  
இரண்டு போர்வீரர்கள் ஒற்றைக் குதிரையுடன் இருப்பது போன்ற வடிவத்தை உள்ளடக்கியதாக தனித்தன்மை வாய்ந்த கட்டடக்கலை மூலங்களை புனிதத் கட்டிடங்கள் கொண்டிருந்தன, இவைகள் புனித வீரர்களின் ஏழ்மை நிலையையும் எருசலத்தில் உள்ளது போன்று புனித தேவனாரின் தேவாலயத்தை பிரதிபலிக்கும் விதத்திலும் கட்டிடங்கள் முழுவதும் வடிவமைக்கப்பட்டிருக்கும்.
# தேவாலய புனித வீரர்கள்

## நிறுவனம்

### தற்காலத்திய தேவாலய நிறுவனங்கள்

தேவாலயங்களின் உடைமைகள் மருத்துவமனையைச் சார்ந்த நிறுவனங்களுக்கு மாற்றப்பட்டு, அதன் மூலம் உறுப்பினர்கள் பலரை தங்கள் வசம் மாற்றிக் கொண்டதாகவும் பாப்பால் டெக்ரீ கூறுகிறார். இதன் விளைவாக தேவாலயங்களை கலைத்து இரண்டு கட்டளைகளையும் ஒன்றாக இணைக்கப்பட்டது.  
வரலாற்று இடைக்காலம் வரை சக்தி வாய்ந்தவர்களாக இருந்த தேவாலய வீரர்களை, குறிப்பாக இடர்படுத்துதல் மற்றும் திடீரெனக் கலைத்தல் ஆகிய காரணங்கள் மூலம் பல்வேறு குழுக்கள் தேவலாயங்களுடன் நேரடியாக தொடர்பு கொண்டு தங்களின் மறைமுகச் செயல்கள் காரணமாக அவர்களை கலைத்து தங்களது சுய ரூபத்தை மற்றும் மர்மத்தை வெளிப்படுத்தின.
பதினெட்டாம் நூற்றாண்டு வரை ஃப்ரீமாசன்ஸ் சில தேவலாய குறியீடுகள் மற்றும் சடங்குகளுடன் தொடர்பு கொண்டிருந்தனர், இவர்களில் பெரும்பாலானோர் ஒன்றுபட்ட சமயம்  
14 ஆம் நூற்றாண்டில் கலைக்கப்பட்ட தேவாலய புனித வீரர்களுடன் தொடர்பு இருந்ததற்கான எந்தவித வரலாற்று இணைப்பும் இல்லை, மேலும் இது போன்ற நிறுவனங்கள் பதினெட்டாம் நூற்றாண்டில் வெளிப்படையாக தோன்றியதற்கான இணைப்பும் இல்லை. எனினும், பொதுவான குழப்பமும் 400 ஆண்டுகள் இடைவெளியையும் பலர் புறக்கணித்தனர். சுய-வடிவ கட்டளைகள் பல வகைகளில் உள்ளன.
# தேவாலய புனித வீரர்கள்

## நிறுவனம்

### புராணங்களும் திருப்பண்டங்களும்

பண்டைய காலத்தில் இருந்து வழக்கத்திலிருந்த இரகசியம் மற்றும் மர்மம் போன்ற புராணக் கதைகளுடன் தேவாலய புனித வீரர்களுக்கும் தொடர்பு இருந்தது. போர் வீரர்கள் வாழ்ந்த காலத்தில் அவர்களாக இந்த வதந்திகளைப் பரப்பினர். பத்தொன்பதாம் நூற்றாண்டில் விடுதலை எழுத்தாளர்கள் தங்களது ஊகங்களையும் சேர்த்து எழுதினர், மேலும் *இவன்கோ* , *ஃபோகுலட் பெண்டுலம்* , மற்றும் *த டா வென்சி கோட்*  
ஜெருசலேமில் உள்ள டெம்பிள் மவுண்ட் ஆரம்ப காலத்தில் வேலை செய்தவர்களுடனும் புனித வீரர்கள் பற்றிய புராணங்கள் தொடர்புள்ளன மேலும் ஹோலி க்ரெயில் அல்லது த ஆர்க் ஆப் த கோவனெண்ட் போன்ற ஊகங்கள் சம்பந்தப்பட்டு வீரர்கள் இங்கு கண்டறிந்த திருப்பண்டம் போன்றவற்றுடனும் தொடர்பு கொண்டிருந்தனர். போரில் வெற்றி வாய்ப்பை இழந்த பிறகு இந்த திருப்பண்டங்களை சலாவுதீன் கைப்பற்றி, 1191 ஆம் ஆண்டில் ஆக்ரே நகரத்தில் இசுலாமியர்கள் சரணடைந்த பிறகு சிலுவைப் போர் வீரர்களிடம் மீண்டும் ஒப்படைக்கப்பட்டது. சால்சேடன் புனித எப்கிமியா தேவாலயத்தின் தலைமைப் பொறுப்பில் இருந்ததற்காக புனித வீரர்கள் அறியப்பட்டனர். ஒரு சில நேரங்களில் பூனை, தாடியுள்ள தலை அல்லது பாப்ஹோமெட் என்ற உருவம் போன்றவற்றை தெய்வசிலையாக இவர்கள் வணங்கியதாகவும் புனித வீரர்களின் வினவல் காரணமாக திருப்பண்டங்கள் பற்றி விவாதம் ஏற்பட்டதாகவும் பல்வேறு ஆவணங்கள் கூறுகின்றன. இவ்வாறு தெய்வச்சிலையை கடவுளாக வழிபடுவதை குற்றச் சாட்டியதால் தேவாலய வீரர்கள் சிலர் பில்லி சூனியம் வைப்பது போன்ற தற்காலத்திய நம்பிக்கைகளில் கவனம் செலுத்த ஆரம்பித்தனர். பாப்ஹோமெட் என்று ஆவணங்களில் உள்ள பெயர் மொகமெட் (முகம்மது) என்ற பெயரின் பிரான்சு மொழி எழுத்துப்பிழை என்று தற்காலத்திய அறிஞர்கள் கூறுகின்றனர்.  
உரோமக் கிறித்தவ அலுவலகங்களில் உள்ள புனித நூலும் பன்னிரண்டாம் நூற்றாண்டில் தேவாலயங்களுடன் இணைந்தது. முதல் காதல் உரோமக் கிறிஸ்துவ நூலான *லீ கோண்டே டூ க்ரால்* என்பது செரிடைன் டீ ட்ரோயஸ் என்பவரால் 1180 ஆம் ஆண்டு எழுதப்பட்டது. இருபது ஆண்டுகளுக்கு பிறகு கதையின் வால்ஃபார்ம் வோன் எச்சென்பாக் பதிப்பான *பர்சிவல்* என்ற நூலில் க்ரெயில் பேரரசு முழுவதையும் புனித வீரர்கள் "டெம்லீசன்" என்ற பெயரில் பாதுகாத்ததாக கூறப்படுகிறது. க்ரெயில் தேடுதலின் மற்றொரு நாயகரான சர் கலாகாட் என்பவர் (பதின்மூன்றாம் நூற்றாண்டில் புனித பெர்னாட்ஸ் இசுலாமிய வழிபாட்டைச் சார்ந்த இலக்கிய துறவி) புனித ஜார்ஜ் சிலுவையுடன் பாதுகாப்பு கவசத்தையும் கையில் வைத்துக் கொண்டு தேவாலய வீரர்கள் முத்திரையுடன் இருந்தார்; இந்த பதிப்பு தெய்வீகமான க்ரெயில் கிறிஸ்துவ திருப்பண்டங்களாக மாற்றியது. தேவாலய வீரர்கள் கொண்டிருந்த க்ரெயில் திருப்பண்டங்கள் கார்பன் மூலம் கால அளவை முறையின் ஏற்புடைமை பற்றிய கேள்வியும் இங்கு எழுகிறது, இதனால் காப்புறை வயது என்பது விவாதம் செய்வதற்கான பொருள் என்ற நிலையில் உள்ளது.
# சௌந்தர்யா ரஜினிகாந்த்

**செளந்தர்யா ரஜினிகாந்த்** (*Soundarya Rajinikanth*, இயற்பெயர்: சக்கு பாய் ராவ் கெய்க்வாட். பிறப்பு: 20 செப்டம்பர் 1984)
முதன்மையாக தமிழ் சினிமாவில் பணியாற்றும் வரைகலை வடிவமைப்பாளர், தயாரிப்பாளர் மற்றும் இயக்குநர் ஆவார். இவர் ஆக்கர் பிக்சர் புரொடக்ஷன்ஸ் நிறுவனத்தின் நிறுவனர் மற்றும் உரிமையாளர் ஆவார். ஒரு வரைகலை வடிவமைப்பாளராக தனது வாழ்க்கையை தொடங்கிய செளந்தர்யா, அவரது தந்தை ரஜினிகாந்த் நடித்த படங்களில் தலைப்புக் காட்சிகளை வடிவமைக்கத் தொடங்கினார். அவர் *கோவா* திரைப்படத்தின் மூலம் ஒரு குறிப்பிடத்தக்க திரைப்பட தயாரிப்பாளராகவும் ஆனார். ரஜினிகாந்த் நடித்த *கோச்சடையான்* திரைப்படத்தில் ஒரு இயக்குநராக அறிமுகமானார்.
# சௌந்தர்யா ரஜினிகாந்த்

## திரைப்படங்கள்

### வரைகலை வடிவமைப்பு

| வருடம் | திரைப்படம் | குறிப்புகள் |  |
| --- | --- | --- | --- |
| 1999 | *படையப்பா* | தலைப்பு மட்டும் |  |
| 2002 | *பாபா* | தலைப்பு மட்டும் |  |
| 2005 | *அன்பே ஆருயிரே* |  |  |
| *மஜா* |  |  |  |
| *சண்டக்கோழி* |  |  |  |
| *சந்திரமுகி* | தலைப்பு மட்டும் |  |  |
| 2006 | *சிவகாசி* |  |  |
| 2007 | *சென்னை 600028* |  |  |
| *சிவாஜி* | தலைப்பு மட்டும் |  |  |
| 2014 | *கோச்சடையான்* | இயக்கமும் | } |
# சௌந்தர்யா ரஜினிகாந்த்

## திரைப்படங்கள்

### தயாரிப்பு

| வருடம் | திரைப்படம் | குறிப்புகள் |
| --- | --- | --- |
| 2010 | *கோவா* | } |
# சௌந்தர்யா ரஜினிகாந்த்

## திரைப்படங்கள்

### இயக்கம்

| வருடம் | திரைப்படம் | குறிப்புகள் |  |
| --- | --- | --- | --- |
| 2014 | ''கோச்சடையான்' | வரைகலை வடிவமைப்பாளராகவும் | } |
# அல் அயாத்

**அல் அயாத்**(அரபு : الحياة அர்த்தம் ஆயுள்) நாளிதழ் இங்கிலாந்திலிருந்து வெளி வரும் அரபு மொழி செய்தி நாளேடு ஆகும். இது மேற்கத்திய, மத்தியகிழக்கு நாடுகளில் விற்கப்படுகிறது. அல் அயாத் மத்தியகிழக்கு நாடுகளின் செய்திகளை வெளிப்படையாக எழுதும் ஒரு நாளேடு ஆகும்.
# அல் அயாத்

## வெளி இணைப்புகள் மற்றும் ஆதாரங்கள்

- Official website
- Official website in English
- Demographic.Circulation. Readership
# கொடுக்காப்புளி செல்வராஜ்

**கொடுக்காப்புளி செல்வராஜ்** (இறப்பு: சூன் 12, 2014, அகவை 56) தமிழ் திரைப்பட நகைச்சுவை நடிகர் ஆவார். நூற்றுக்கும் அதிகமான திரைப்படங்களில் நடித்தவர். மேடை நாடகங்களிலும் இவர் நடித்துள்ளார்.  
கொடுக்காப்புளி செல்வராஜின் சொந்த ஊர் தூத்துக்குடி மாவட்டம், உடன்குடி ஆகும். சென்னை அருகேயுள்ள மாங்காடு பகுதியில் வசித்து வந்தார். தென்னிந்திய நடிகர் சங்கத்தின் மூத்த உறுப்பினரான இவர், துணை நடிகர் ஏஜெண்டுகளின் தலைவராகவும் இருந்தார். இவருக்கு ராஜகுமாரி என்ற மனைவி உள்ளார். இவர்களுக்குக் குழந்தைகள் இல்லை.
# கொடுக்காப்புளி செல்வராஜ்

## நடித்த படங்கள்

- பாட்டி சொல்லைத் தட்டாதே
- அரண்மனைக் கிளி
- அண்ணா நகர் முதல் தெரு
- உதயகீதம்
- கரகாட்டக்காரன்
- எங்க ஊரு பாட்டுக்காரன்
- பொங்கி வரும் காவேரி
- லொள்ளு தாதா பராக் பராக்
# அல் குத்ஸ் அல் அராபி

**அல் குத்ஸ் அல் அராபி** , நாளிதழ் 1989 முதல் இங்கிலாந்திலிருந்து வெளி வரும் அரபு மொழி செய்தி நாளேடு
ஆகும் அல் குத்ஸ் அல் அராபி பிரசுரித்தல் மற்றும் விளம்பரப்படுத்தல் (வெளிநாட்டு) நிறுவனம் பதிப்பித்து வெளியிடுகிறது லண்டனில் பதிப்பிக்கப்படும் அல் குத்ஸ் அல் அராபி நாளிதழ் உலகில் பல நாடுகளில் விற்கப்படுகிறது.
# அத்தியழல்

படம். இழைமத்தடிப்பு (Fibrosis), இணைப்புத் திசுயிடைப் புழை வழி (intratrabecular tunnels) ஆகியவைப் படத்தில் குறிக்கப்பட்டுள்ளன.]]  
**அத்தியழல்** (Osteitis) என்பது எலும்புகளில் ஏற்படும் அழற்சியைப் பொதுவாகக் குறிக்கும். இத்தகு அழற்சி நோய்த்தொற்று, சிதைவு, பேரதிர்ச்சி ஆகியவற்றினால் ஏற்படலாம். வீக்கம், மிருதுத்தன்மை, மழுங்கிய வலி, தோல் சிவத்தல் ஆகியவை இதன் அறிகுறிகளாகும். இந்நோயினால் எலும்பு விரிவடையலாம். அத்தியழல், நீண்டகால நாசிப்புரையழற்சியில் (chronic rhinosinusitis) நோய் குணமடையாததற்கு ஒரு சாத்தியக்கூறாக உள்ளது.
# மல்லிங்காபுரம்

**மல்லிங்காபுரம்** என்பது தமிழ்நாடு, தேனி மாவட்டத்தின் மேற்குத் தொடர்ச்சி மலையடிவாரத்தில் அமைந்துள்ள ஒரு கிராமம் ஆகும். கம்பம் - போடிநாயக்கனூர் மாநில நெடுஞ்சாலையில் அமைந்துள்ள இக்கிராமம், உத்தமபாளையத்திலிருந்து ஒன்பதாவது கிலோ மீட்டரில் அமைந்துள்ளது.  
பண்ணைப்புரம், கரியணம்பட்டி, பல்லவராயன்பட்டி ஆகிய கிராமங்களுக்கு இக்கிராமம் "தாய்கிராமம்" என்றும் அழைக்கப்படுவதுண்டு. பண்ணைப்புரம் பேரூராட்சிக்கு உட்பட்ட முதல் இரண்டு வார்டுகள் இக்கிராமத்தில் வருகின்றன. சுமார் முப்பது ஆண்டுகளுக்கு முன்பாக இக்கிராமத்தில் நிலத்தடி நீர்மட்டம் ஐம்பது அடியில் துவங்கிய அந்தக் கால கட்டத்தில், மதுரை, ஒட்டன்சத்திரம், விருதுநகர் உள்ளிட்ட நகரங்களுக்கு இங்கிருந்து விவசாயப் பொருட்களான காய்கனிகள் அதிகம் ஏற்றுமதியானது. மக்களின் வாழ்க்கைத்தரம் விவசாயத்தை போன்றே பல ஏற்ற இறக்கங்களை சந்தித்து வந்துள்ளது.  
இவ்வூரில் ஸ்ரீ ரங்கநாதசுவாமி தொடக்கப்பள்ளி அரசு உதவி பெறும் பள்ளியாகச் செயல்பட்டு வருகின்றது. மல்லிங்காபுரம் கிராமத்தில் உள்ள மக்கள் தொகையில் தற்போதைய நிலவரப்படி தொண்ணூறு சதவீதத்திற்கும் அதிகமானோர் கல்வியறிவு பெற்று உள்ளனர். இவ்வூரின் தென்கிழக்கே சுயம்புவாக எழும்பியுள்ள மல்லிங்கேஸ்வரருக்கு ஆலயம் ஒன்று பல நூறு ஆண்டுகளுக்கு முன்னரே கட்டப்பட்டது. முற்காலத்தில் இக்கோவிலை சுற்றித்தான் மக்கள் தங்கள் வாழ்விடங்களை அமைத்து விவசாயம் செய்து வந்ததாகவும், பின்னர் தொற்றுநோய் பரவிய காரணத்தால் மேற்குத் திசை நோக்கி குடிபெயர்ந்ததாகவும் கூறப்படுகிறது.  
மல்லிங்காபுரம் கிராமத்தில் பிள்ளையார், காளியம்மன், முத்தாலம்மன், பேச்சியம்மன், பட்டாளம்மன் ஆகிய கோவில்கள் உள்ளன. இங்கு வசிக்கும் மக்களின் குடிநீர் தேவையை முல்லைப் பெரியாறு கூட்டுக்குடிநீர்த் திட்டம் நிறைவேற்றி வருகிறது. பொன் விளைந்த இப்பகுதி விவசாய நிலங்கள், தற்போது நிலத்தடி நீர்மட்டம் எண்ணூறு அடிக்கும் கீழாகச் சென்று விட்டதால் பெரும்பாலான விவசாய நிலங்கள், வானம் பார்த்த பூமியாக மானாவாரிச் சாகுபடிக்கு மாறிவிட்டன.  
இங்குள்ள குழந்தைகள் மற்றும் மாணவர்கள் அருகிலுள்ள பண்ணைப்புரம் அரசு மேல்நிலைப்பள்ளி, இந்து நடுநிலைப்பள்ளி, கோம்பை கன்னிகா பரமேஸ்வரி உயர்நிலை மற்றும் மேல்நிலைப்பள்ளிகளிலும், கல்லூரிப் படிப்பை உத்தமபாளையம் ஹாஜி கருத்த ராவுத்தர் ஹவுதியா கல்லூரியிலும் தொடர்கின்றனர்.
# மார்செலோ வியேரா

**மார்செலோ வியேரா டா சில்வா ஜூனியர்** (*Marcelo Vieira da Silva Júnior*, மே 12, 1988), பிரேசிலிய காற்பந்தாட்ட வீரர் ஆவார். இவர் ரியல் மாட்ரிடிற்கும் பிரேசில் தேசிய காற்பந்து அணிக்கும் ஆடி வருகிறார். பெரும்பாலும் இடப்புற பின்னணியில் விளையாடும் இவர் சிலநேரங்களில் இடப்புற நடுக்கள தாக்குபவராகவும் ஆடுவதுண்டு.  
இவர் பல நேரங்களில் புகழ்பெற்ற பிரேசிலிய இடப்புற பின்னணி காற்பந்தாட்ட வீரரான இராபர்டோ கார்லோசுடன் ஒப்பிடப்படுகிறார்;இராபர்டோ கார்லோசே இவரைத் தம் வாரிசாக வரித்ததுடன் தன்னைவிடச் சிறப்பாக ஆடுவதாகவும் கூறியுள்ளார்.  
இவரது சிறப்பான ஆட்டத்தை இத்தாலியின் புகழ்பெற்ற இடப்புற பாதுகாப்பாளர் பவுலோ மால்டினியும் அர்கெந்தீனாவின் டீகோ மரடோனாவும் பாராட்டியுள்ளனர்.
# அத்திக்குருத்தழல்

மூட்டுச் சிதைவு - திசுவியல் படம்]]
**அத்திக்குருத்தழல்** (Osteochondritis) என்பது மூட்டுகளிலுள்ள எலும்பு அல்லது கசியிழையம் அழற்சியடையும் வலி மிகுந்த எலும்பு-குருத்தெலும்பு பாதிப்பு வகைகளுள் ஒன்றாகும். விலங்குகளின் (குறிப்பாக சில கால்நடை இனங்களில்) முழங்கால் இயல்புப்பிறழ்ந்து வளர்ச்சியடைவதற்கு அத்திக்குருத்தழல் முதன்மைக் காரணியாக விளங்குகிறது.
# நாசியழற்சி

**நாசியழற்சி** (rhinitis) அல்லது **மூக்குச்சளி நோய்** (coryza) என்பது மூக்கிற்கு உள்ளேயுள்ள சீதமென்சவ்வு நமைச்சல் மற்றும் அழற்சியடைவதைக் குறிக்கிறது. நாசியழற்சியின் பொதுவான அறிகுறிகள்: மூக்கடைப்பு, மூக்கொழுகுதல், பின்புற மூக்கிலிருந்து சொட்டு சொட்டாக நீர் வடிதல் முதலியவையாகும். பொதுவாகக் காணப்படும் நாசியழற்சி ஒவ்வாமை நாசியழற்சியாகும். இது சாதாரணமாக காற்றிலுள்ள மகரந்தம், விலங்குகளின் தோல் செல்கள் (animal dander) போன்ற ஒவ்வாமையூக்கிகளால் தூண்டப்படுகிறது. தும்மல், மூக்கு அரித்தல், இருமல், தலைவலி, அசதி, உடல்சோர்வு, புரிவுத் தடங்கல் (cognitive impairment) போன்றவை ஒவ்வாமை நாசியழற்சியின்போது உள்ள பிற அறிகுறிகளாகும். ஒவ்வாமையூக்கிகள் கண்களையும் பாதிக்கலாம். இதனால், கண்களிலிருந்து நீர் வடிதல், கண் சிவத்தல், அரிப்பெடுத்தல் மற்றும் கண்களைச் சுற்றி அதைப்பு ஆகியவை ஏற்படுகின்றன.
# தெலுங்கானா சகுந்தலா

**தெலுங்கானா சகுந்தலா** (*Telangana Shakuntala*, , சூன் 9, 1951 - சூன் 14, 2014) தமிழ்நாட்டில் **சொர்ணாக்கா** என்று அறியப்படும் இவர் ஒரு இந்திய திரைப்பட நடிகை ஆவார்.  
இந்தியாவின் மகாராட்டிரம் மாநிலத்தில் பிறந்த இவர் 1981 ஆம் ஆண்டில் திரைப்படங்களில் நடிக்க ஆரம்பித்தார். 70 க்கும் மேற்பட்ட தெலுங்கு மற்றும் தமிழ் திரைப்படங்களில் நகைச்சுவை, வில்லி பாத்திரங்களில் நடித்துள்ளார். 2003-இல் வெளியான ஒக்கடு என்ற தெலுங்குப் படம் இவருக்குப் புகழ் பெற்றுத் தந்தது.  
ஐதராபாதில் கொம்பள்ளி பகுதியில் வசித்து வந்த இவர் 2014 சூன் 14 சனிக்கிழமை அதிகாலை மாரடைப்பால் காலமானார்.
# தெலுங்கானா சகுந்தலா

## நடித்த தமிழ்த் திரைப்படங்கள்

- தூள்
- சிவகாசி
# பதினெண் புராணங்கள் (நூல்)

**பதினெண் புராணங்கள் (நூல்) ** (The Eighteen Mythological), நர்மதா பதிப்பகம், சென்னை, 2011-ஆம் ஆண்டில் வெளியிட்டது. வியாசர் வடமொழியில் எழுதிய பதினெட்டு புராணங்களை, தமிழில் கீழ்க்கோவளவேடு கிருட்டிணமாச்சாரியார், அஷ்ட தச புராணங்கள் என்னும் பதினெண் புராணங்கள் எனும் தலைப்பில் ஒரே நூலாக தொகுத்துள்ளார். இந்நூல் பாமர மக்களுக்கும் எளிதில் புரியும்படி புராணங்கள் விளக்குகிறது.  
இந்நூலின் உள்ளடக்கம்:  
1. பிரம்ம புராணம்
1. பத்ம புராணம்
1. விட்டுணு புராணம்
1. சிவ புராணம்
1. லிங்க புராணம்
1. கருட புராணம்
1. நாரத புராணம்
1. பாகவத புராணம்
1. அக்னி புராணம்
1. கந்த புராணம்
1. பவிசிய புராணம்
1. மார்க்கண்டேய புராணம்
1. வாமன புராணம்
1. வராக புராணம்
1. மச்ச புராணம்
1. கூர்ம புராணம்
1. பிரம்மாண்ட புராணம்
1. வாயு புராணம்
# பதினெண் புராணங்கள் (நூல்)

## கருவி நூல்

- அஷ்ட தச புராணங்கள் என்னும் பதினெண் புராணங்கள் (நூல்), தொகுப்பாசிரியர், கீழ்க்கோவளவேடு கிருஷ்ணமாச்சாரியர், நர்மதா பதிப்பகம், சென்னை.
# பதினெண் புராணங்கள் (நூல்)

## கூடுதல் வாசிப்புக்கு

- 18 புராணங்கள், கோப்புக் காட்சி
- ஆங்கிலத்தில் புராணங்கள்
# காலநிலை மாற்றம்

பத்தாண்டுகள் முதல் பல மில்லியன் வருடங்கள் வரை உண்டான கால கட்டங்களில் வானிலை மாறுவதன் பேரிலான புள்ளியியல் பரம்பலே **காலநிலை மாற்றம்** அல்லது **தட்பவெப்ப நிலை மாறுதல்** (*climate change*) என்பதாகும். அது, சராசரி பருவ நிலையில் ஏற்படும் மாறுதலாகவோ அல்லது ஒரு சராசாரி பருவ நிலையைச் சுற்றிலும் உள்ளதான நிகழ்வுகளின் பரம்பலின் மாற்றமாகவோ இருக்கலாம். (எடுத்துக் காட்டாக, மிகவும் அதிகமான அல்லது மிகவும் குறைவான தீவிர பருவ நிலை மாற்றங்கள்). தட்பவெப்ப நிலை மாற்றம் என்பது ஒரு குறிப்பிட்ட பகுதி சார்ந்தோ அல்லது புவி முழுமையிலும் ஏற்படுவதாகவோ இருக்கலாம். இது மீண்டும் மீண்டும் நிகழ்வதான, பெரும்பாலும் சுழற்சியான, எல் நினொ-தெற்கு அலைவு போன்ற தட்பவெப்ப உருமாதிரிகளாக இருக்கலாம்; அல்லது புழுதிப் புயல் போன்று குறிப்பிட்டுச் சொல்லும்படியான ஒற்றை நிகழ்வுகளாக வரலாம்.  
அண்மைக் காலத்திய பயன்பாட்டில், குறிப்பாகச் சுற்றுச்சூழல் பாதுகாப்புக் கொள்கை என்னும் பொருளில், தட்பவெப்ப நிலை மாற்றம் என்பது வழக்கமாகத் தற்காலத்திய தட்பவெப்ப நிலையில் ஏற்படும் மாற்றங்களையே குறிக்கிறது. இது மனித நடவடிக்கைகள் காரணமாக உருவாகும் தட்பவெப்ப நிலை மாற்றம் என்று குறிக்கப்படலாம்; மேலும் பொதுவாகச் சொல்வதானால், புவி சூடாதல் அல்லது "மனித நடவடிக்கைகள் காரணமாக உருவாகும் புவி சூடாதல்" எனப்படுகிறது.
# காலநிலை மாற்றம்

## காரணங்கள்

தட்பவெப்ப நிலையை உருவாக்கும் காரணிகள், தட்பவெப்ப நிலை மீதான அழுத்தங்கள் ஆகும். இவற்றில் பின் வரும் செயற்பாடுகளும் மாறுபாடுகளும் அடங்கும்: புவியை வந்தடையும் சூரிய ஒளிக் கதிர்வீச்சு, புவியின் கோள் சுற்றுப்பாதையில் ஏற்படும் மாற்றங்கள், தட்டுப் புவிப்பொறைக் கட்டமைப்பில் ஏற்படும் மாற்றங்கள், எரிமலை வெடிப்புகள் மற்றும் பைங்குடில் வளிமத்தின் அடர்த்தியில் உண்டாகும் மாற்றங்கள் ஆகியவையாகும். மனிதச் செயற்பாடுகள் பல இந்தத் தட்பவெப்பநிலை மாற்றத்திற்குக் காரணமாகின்றன. மனித செயற்பாடுகளும் தட்பவெப்பநிலை மாற்றத்திற்குக் காரணமாகின்றன. தட்பவெப்ப நிலை மாற்றத்தினால் பல்வேறு விளைவுகள் புவியில் நிகழ்கின்றன. இவை, ஆரம்ப கால அழுத்தத்தைப் பன்மடங்கு அதிகரிக்கலாம் அல்லது குறைக்கலாம்.  
தட்பவெப்ப நிலை அமைப்பின் சில பகுதிகள், அதாவது கடல்கள் மற்றும் பனிக்குல்லாய்கள் போன்றவை, அவற்றின் மிகு அளவு காரணமாகத் தட்பவெப்ப நிலைமீதான அழுத்தத்திற்குத் தமது பதிலிறுப்பைத் தாமதமாக அளிக்கின்றன. ஆகவே, தட்ப வெப்ப முறைமை புதியதான மற்றும் வெளியிருந்து வருவதான அழுத்தங்களினால் மாற்றம் அடைவது என்பதானது, பல நூற்றாண்டுகளோ அல்லது அதற்கும் மேலான கால கட்டத்தையோ எடுத்துக் கொள்ளலாம்.
# காலநிலை மாற்றம்

## காரணங்கள்

### புவியோட்டுத் தகடுகள்

பல மில்லியன் வருடங்களாக, புவியோட்டுத் தகடுகள் தமது இயக்கத்தினால், புவியின் நீர் மற்றும் நிலப் பகுதிகளை மறு வரையறுத்துப் புதிய புவியமைப்பை உருவாக்கி வருகின்றன. இவை, பகுதி சார்ந்த மற்றும் உலகம் முழுமைக்குமான தட்ப வெப்ப நிலை மற்றும் வளி மண்டலம் - கடல் நீரோட்டம் ஆகிய இரண்டையுமே பாதிக்கவல்லது.  
கண்டங்கள் அமைந்திருக்கும் நிலைதான் கடல்களின் ஜியோமிதியைத் தீர்மானிக்கிறது; ஆகவே, இது கடல் நீரோட்டங்களின் மீதும் ஆதிக்கம் செலுத்துவதாக உள்ளது. உலகெங்கும் வெப்பம் மற்றும் ஈரப்பதம் ஆகியவற்றைக் கடத்துவதில், கடல்கள் அமைந்திருக்கும் பகுதிகள் மிகவும் முக்கியமானவை; எனவே, உலகெங்கும் தட்பவெப்ப நிலையைத் தீர்மானிப்பதிலும் இது முக்கியக் காரணியாகிறது. புவியோட்டுத் தகடுகள் எவ்வாறு கடல் நீரோட்டத்தைக் கட்டுப்படுத்துகின்றன என்பதற்கு அண்மையில் அறியப்பட்ட ஓர் எடுத்துக் காட்டு, பனாமா கால்வாய். சுமார் 5 மில்லியன் வருடங்களுக்கு முன்பாக அமைந்த இது அட்லாண்டிக் மற்றும் பசிஃபிக் கடல்கள் நேரடியாகக் கலப்பதைத் தடை செய்தது. இது தற்போது வளைகுடா ஓடை என்று அறியப்படும் பகுதியின் கடல் இயக்கமுறைமையை வெகுவாகப் பாதிக்கலானது; மேலும், இதன் காரணமாகவே வடகோளத்தின் பனிப்படலம் உருவாகியிருக்கலாம். இதற்கு முன்பான நிலக்கரி உருவாக்கக் காலகட்டத்தில், புவியோட்டுத் தகடுகள், அதிக அளவில் கரியமிலம் சேமிக்கப்படுவதற்கும், பனியாறுகள் பெருகுவதற்கும் வழி வகுத்திருக்கலாம்.  
ஒன்றிற்கு மேற்பட்ட கண்டங்களை உள்ளடக்கியிருந்த பேங்கியா என்னும் மிகப்பெரும் கண்டம் இருந்த காலத்தில் "மிகப்பெரும் பருவ நிலை" சுற்றோட்டங்கள் இருந்ததாகப் புவியியல் ஆதாரங்கள் சுட்டிக் காட்டுகின்றன. மேலும், தட்பவெப்ப நிலையை அறியச் செய்யப்படும் மாதிரிகள், பருவக் காற்றுகளின் நிலை பெறவும் ஏதுவாக இருந்ததாகக் காட்டுகின்றன.  
பகுதி சார்ந்த வகையில், நில அமைப்பானது, தட்பவெப்ப நிலையின் மீது ஆதிக்கம் செலுத்தக்கூடும். (புவியோட்டுத் தகடுகளின் காரணமான மலையுருவாக்கத்தினால் விளைந்த) மலைகளின் இருப்பானது, மலைகள் ஈரப்பதம் மிக்க காற்றை மேற்செலுத்தி அவை குளிர்ந்து விரைவில் பனிவீழ்ச்சியாகும் ஆரோகிராஃபிக் ப்ரிசிபிடேஷன் என்று கூறப்படும் செயல்பாட்டினை உருவாக்கலாம்.
பொதுவாக, உயரங்கள் அதிகரிப்பதுடன் தொடர்பு கொண்டு, ஈரப்பதமானது குறைகிறது மற்றும் ஒரு நாளின் வெப்ப நிலை என்பதானது பொதுவாக அலைவு கொண்டு அமைகிறது. சராசரி வெப்பநிலை, பருவ வளர்ச்சியின் நீளம் ஆகியவையும் உயரம் அதிகரிப்பதுடன் எதிர்மறைத் தொடர்புற்றுக் குறைகின்றன. மலைகளின் விளைவான பனிவீழ்ச்சியும் இத்துடன் இணைந்து, குறைந்த-உயர ஆல்பைன் பனியாறுகளின் இருப்பு மற்றும் மலைகளின் உயிரியன அமைப்பு ஆகியவற்றைச் சார்ந்து பல்வேறு உயரங்களில் தாவர வளமும், விலங்குகளும் உருவாவதற்கு மிகவும் முக்கியக் காரணியாகிறது.  
கண்டங்களின் அளவும் மிக முக்கியமானதாகும். கடலானது வெப்ப நிலையை நிலைப்படுத்தும் விளைவைக் கொண்டுள்ளதால், கடலோரப் பகுதிகளின் வருடாந்திர சராசரி வெப்ப நிலையானது, நாட்டின் உட்பகுதிகளை விடப் பொதுவாகக் குறைந்த அளவிலேயே காணப்படுகிறது. இதனால், சிறு கண்டங்கள் மற்றும்/ அல்லது தீவு வளைவுகள் ஆகியவற்றை விட ஒரு பெரும் கண்டமானது பருவம் சார்ந்த தட்பவெப்ப நிலையைக் கொண்ட நிலப் பகுதியை அதிக அளவில் கொண்டிருக்கும்.
# காலநிலை மாற்றம்

## காரணங்கள்

### சூரிய சக்தியின் வெளிப்பாடு

புவியில் ஆற்றல் உள்ளீடாவதற்கு முதன்மையான தோற்றுவாய் சூரியன் ஆகும். நீண்ட காலம் மற்றும் குறைந்த காலம் ஆகிய இரண்டிலும் சூரிய சக்தியின் தீவிரத்தில் ஏற்படும் மாற்றங்கள், உலகளவில் தட்பவெப்ப நிலையைப் பாதிப்பதாக அறியப்பட்டுள்ளன.  
தற்போது சூரியன் வெளிப்படுத்தும் சக்தியில், 70 சதவிகிதமே முன்னர் வெளியிட்டப்பட்டதாக ஆரம்பகாலப் புவியின் வரலாறு உரைக்கிறது. இன்றிருக்கும் வளி மண்டல உருவமைப்பு முன்னர் இருந்திருந்தால், புவியில் நீர் என்னும் திரவமே உருவாகியிருக்கக் கூடாது. இருப்பினும், ஆரம்ப காலப் புவி வரலாற்றின், ஹேடியன் மற்றும் ஆர்க்கியன் இந்த முரண்பாட்டிற்குக் கருத்தாக்க அளவில் தீர்வுகள் அளிக்கப்படுகின்றன. தற்போது இருப்பதை விட அதிக அளவில் பச்சையில்ல வாயு அடர்த்தி மிகுந்திருந்ததால், அதைத் தொடர்ந்த சுமார் 4 பில்லியன் வருடங்களில், சூரிய சக்தியின் வெளிப்பாடு அதிகரித்து வளி மண்டல உருவாக்கம் மாறுபாட்டுக்கு உள்ளானது என்றும், அப்போது, வளிமண்டல உயிர்வாயுவாக்கம் என்னும் மிகவும் குறிப்பிடத் தக்க மாற்றம் ஏற்பட்டது எனவும் கூறப்படுகிறது. பொது வரிசைமுறையைப் பின்பற்றி வரும் சூரியனின் ஒளிர் திறனானது தொடர்ந்து அதிகரித்தே வரும். சூரியனின் ஒளிர் திறனில் உண்டாகும் இந்த மாற்றங்களும், சூரியன் சிவப்பு அரக்கன் என்ற நிலையையும் அதன் பின்னர் வெள்ளைக் குள்ளன் என்ற நிலையையும் அடைந்து இறுதியில் மரணம் அடைவதும், தட்பவெப்ப நிலையில் மிகப் பெரும் விளைவுகளை ஏற்படுத்தும்; இதில் சூரியன் சிவப்பு அரக்கன் என்னும் கட்டத்தை அடையும்போது, புவியில் உயிரினம் அழிந்துவிடலாம்.  
சிறிய கால கட்டங்களிலும் சூரிய சக்தியின் வெளிப்பாடு மாறுபாடுகளுக்கு உள்ளாகிறது; 11 வருடக் கால சூரிய சுழற்சிக் காலம் மற்றும் நீண்ட கால அதிர்வு மாற்றமைப்புகள் ஆகியவை இதில் அடங்குவன. 11-வருட சூரியப் புள்ளி சுழற்சியானது, குறைந்த அட்சரேகைகளில் வெப்பத்தையும், அதிக அட்சரேகைகளில் குளிர்ச்சியையும், புள்ளியியலில் கருத்தில் கொள்ளும் அளவு முக்கியமானதாக 1.5"சி என்னும் வீச்சில் மீவளி மண்டலத்தில் விளைக்கிறது. ஆயினும், 11 வருடச் சூரிய சுழற்சியுடன் தொடர்புபடுத்தப்படும் மாறுபாட்டுத் தன்மை மீவளி மண்டலத்தின் வெப்ப நிலையின் மீது குறிப்பிடத் தக்க அளவில் ஆதிக்கம் செலுத்துவதாக இருப்பினும்.... இதன் மிகச் சரியான அளவு, இடம் சார்ந்த அமைப்பு முறை ஆகியவை பற்றி ஒருமித்த கருத்து இதுவரை உருவாகவில்லை." பூமத்திய ரேகையின் அளவுக்கு அதிகமான வெப்ப நிலையால் வெப்பக் காற்று உருவாகிறது என்னும் கருத்திற்கு, இந்த மீவளி மண்டல வேறுபாடுகள் ஒத்திசைவு கொண்டதாக உள்ளன. 11 வருடச் சூரிய சுழற்சியின் விளைவாகப் புவியின் மேற்பரப்புக்கு வெகு அருகில் உள்ள அடிவிள மண்டலம் மிகக் குறைந்த அளவிலேயே (ஒரு டிகிரியில் பத்தில் ஒரு பங்கு என்பதாகவும், புள்ளியியலுக்கு முக்கியத்துவம் உள்ள வகையில் மட்டுமே மீவளி மண்டலக் காற்று விசையின் உச்சங்களுக்குக் கீழாகவும்) தட்ப வெப்ப நிலை மாறுதலுக்கு உள்ளாகிறது சூரிய சக்தியின் வெளிப்பாட்டின் உண்டான மாறுதல்களே சிறு பனிக்காலம், உருவானதற்கும் 1990லிருந்து 1950 வரை வெப்பம் அதிகரித்ததற்கும் காரணமாகக் கருதப்படுகின்றன சுழற்சி முறைமையில் அமைந்திருக்கும் சூரிய சக்தி வெளிப்பாடு இன்னமும் முழுமையாகப் புரிந்து கொள்ளப்படவில்லை; சூரியன் வயது முதிர்ந்து, பரிணாமம் அடைவதனால் அதனுள் மிகவும் மெதுவாக உருவாகும் மாற்றங்களிலிருந்து இது வேறுபடுகிறது. சூரியப் புள்ளிகளின் சுழற்சிகளினால் சூரிய ஒளிச் சுற்றெரிவு அதிகரித்து உலகார்ந்த வெப்பமயமாதல் நிகழ்வு ஏற்படுவதாகச் சில ஆய்வுகள் சுட்டிக் காட்டுகின்றன.
# காலநிலை மாற்றம்

## காரணங்கள்

### புவிக்கோள் பாதையில் மாற்றங்கள்

புவியின் கோள்பாதையில் ஏற்படும் சிறு மாறுபாடுகள் சூரிய ஒளியானது,பருவம் சார்ந்த விநியோகத்தின் விளைவாகப் புவியின் மேற்பரப்பை அடையும் செயல்பாடு மற்றும் அது புவியின் பல பகுதிகளிலும் எவ்வாறு விநியோகமாகிறது என்பனவற்றில் மாற்றங்களை விளைவிகிறது
வருடாந்தர சராசரியாக்கப்பாட்ட, பகுதி சார்ந்த சூரிய ஒளி சராசரியில் மிகக் குறைவான மாற்றமே ஏற்படுகிறது; ஆயினும், நிலவியல் மற்றும் பருவம் சார்ந்த விநியோகங்களில் உருவாகும் மாற்றங்கள் வலியமையாக இருக்கக்கூடும். புவிக் கோள்பாதை மாற்றங்கள் மூன்று விதமானவை: புவியின் மைய உறழ்வு, புவியின் சுழற்சி அச்சு சாய்மானக் கோணத்திலான மாற்றங்கள் மற்றும் புவியச்சின் முந்துகை.
இவை அனைத்தும் இணைகையில் இவை மிலாங்கோவிச் சுழற்சிகள் என்பவனவற்றை உருவாக்குகின்றன. இது தட்பவெப்ப நிலையில் மிகுந்த பாதிப்பை ஏற்படுத்துகிறது; மேலும் பனியாறாக்கம் மற்றும் பனியாறு இடைக்காலம் ஆகியவற்றுடன் குறிப்பிடும் அளவில் தொடர்புற்றிருப்பதாகவும் மேலும், புவியமைப்புப் பதிவியின்படி சஹாரா
# காலநிலை மாற்றம்

## காரணங்கள்

### எரிமலையாக்கம்

புவியின் கீழடுக்கு மற்றும் மேலடுக்கு ஆகியவற்றிலிருந்து பொருட்களை அதன் மேற்பரப்பிற்குக் கடத்தும் ஒரு செயற்பாடு எரிமலையாக்கம் எனப்படுகிறது. எரிமலை வெடிப்புகள், வெந்நீர் ஓடைகள் மற்றும் கொதி நீர் ஊற்றுகள் ஆகியவை எரிமலையாக்கத்திற்கான எடுத்துக்காட்டுகள். இவை வாயு மற்றும் திடப் பொருட்களை வளி மண்டலத்தில் வெளிப்படுத்துகின்றன.  
தட்ப வெப்ப நிலையைப் பாதிக்கும் அளவு மிகப் பெரிய அளவுகளில் எரிமலை வெடிப்புகளாவன, சராசரியாக ஒரு நூற்றாண்டில் பல முறைகள் உண்டாகின்றன. இவை (சூரிய ஒளிக் கதிர் சுற்றெரிவு புவியை அடைவதை ஒரளவு தடையிடுவதால்) சில வருடங்களுக்குக் குளிர்வையும் உருவாக்குகின்றன. 20வது நூற்றாண்டில் (1912வது வருடத்திய நோவாருப்டா எரிமலை வெடிப்பிற்குப் பிறகு) இரண்டாவது எரிமலை வெடிப்பான, 1991வது வருடத்திய பினாடுபோ மலை எரிமலை வெடிப்பு தட்பவெப்ப நிலையை மிகுந்த அளவில் பாதித்தது.
உலக அளவில் வெப்ப நிலை சுமார் 0.5"சி (0.9"எஃப்) என்ற அளவில் சரிந்தது. 1815வது வருடம் தம்போரா மலையின் எரிமலை வெடிப்பு வேனிற்காலம் இல்லாத ஒரு வருடம் உருவாவதில் விளைந்தது. பெரும் தீப்பரப்புகள் என்று பொதுவாக அறியப்படும் மிகப் பெரும் எரிமலை வெடிப்புகள் ஒவ்வொரு நூறு மில்லியன் வருடங்களிலும் சில முறைகளே நிகழ்கின்றன; ஆயினும், இவை புவி வெப்பமயமாதல் மற்றும் ஒட்டு மொத்த இன அழிவு ஆகியவற்றை விளைவிக்கக்கூடும்.  
எரிமலைகள் என்பவை நீட்டிக்கப்பட்ட கரியமில சுழற்சிகளின் பகுதிகளுமாகும். மிக நீண்ட காலத்திற்கான (நிலவியல்) கால கட்டங்களில், இவை புவியின் மேல் அடுக்கு மற்றும் கீழடுக்கு ஆகியவற்றிலிருந்து கரியமில வாயுவை வெளியிடுகின்றன. இதனால், வண்டல் மலைகள் மற்றும் இதர நிலவியல் கரியமில வாயு மூழ்கடிப்பான்களுடன் இவை இடைபடுகின்றன. இருப்பினும், யுஎஸ் நிலவியல் சுற்றாய்வு, எரிமலைகள் வெளிப்படுத்துவதை விட மனித நடவடிக்கைகளே, 130 மடங்கு அதிக அளவில் கரியமில வாயுவை வெளிப்படுத்துவதாகக் கணித்துள்ளது.
# காலநிலை மாற்றம்

## காரணங்கள்

### கடலின் மாறுபடும் தன்மை

கடலானது தட்ப வெப்ப அமைப்பு முறைமையின் அடிப்படையான ஒரு பகுதியாகும். ஈ1 நினோ-தெற்கு அலைவு, பசிஃபிக்கின் பத்தாண்டு அலைவு, வட அட்லாண்டிக் அலைவு மற்றும் ஆர்க்டிக் அலைவு ஆகிய (வருடங்கள் முதல் சில பத்தாண்டுகளுக்கான) குறுகிய கால ஏற்றத்தாழ்வுகள் தட்பவெப்ப நிலை மாற்றம் என்பதை விடத் தட்பவெப்ப நிலை மாறுபாடு என்பதையே குறிக்கின்றன. நீண்ட கால அளவுகளில், வெப்ப நீரோட்டம் போன்ற கடல் சார்ந்த செயற்பாடுகள், நீர் மிகவும் மெதுவான மற்றும் தீவிரமான ஆழ் முறையில் அலைவுக்கு உட்படுவதனால் வெப்ப மறு விநியோகம் மற்றும் உலகின் கடல்களில் நீண்ட கால அளவிற்கான வெப்ப மறுவிநியோகம் ஆகியவற்றில் பெரும்பங்கு வகிக்கின்றன.